《过长陵》
明代·张希载

三月春光满画屏，侵晨策马过长陵。遥看山碧连天碧，细听人声似鸟声。

屏转不禁怀抱恶，间关方觉利名轻。他时倘遂投间计，呼酒东篱泛菊英。

作者简介：张希载，字博之，一字柏山。顺德人。明武宗正德贡生，官攸县教谕。尝师事献章。隐居西樵山中。清道光《广东通志》卷二七四、清康熙《顺德县志》卷七有传。